## ØVELSE 2: HJØRNEØVELSE

Varighed: 30-60 min

Deltagere: 10-40 unge, evt. foreninger og lærere

**FORMÅL**

Hjørneøvelsens formål er, at eleverne reflekterer aktivt og deler deres erfaringer, overvejelser og eventuelle bekymringer omkring frivilligt arbejde samt lader sig inspirere af hinanden. I hjørneøvelsen skal man op at stå og bruge sin krop til at tage stilling til en række udsagn.

**VÆR OPMÆRKSOM PÅ**   
Hjørneøvelsen kræver, at de unge tager aktivt stilling til en række udsagn. Det kan for nogle unge være ubehageligt eller grænseoverskridende, da man ikke kan ”gemme” sig i øvelsen.

Derfor er det særlig vigtigt, at du arbejder med at skabe et trygt rum, hvor der ikke findes rigtige eller forkerte svar. Du kan evt. invitere andre undervisere eller foreninger ind i øvelsen og lade dem indtage nogle af de mere tabuiserede eller upopulære svarmuligheder.

**FORBEREDELSE**

Forbered en række udsagn med 4-5 svarmuligheder. Udsagn og svarmuligheder skrives/printes på skilte, som du placere i lokalets hjørner. Brug et lokale med god gulvplads.

**SÅDAN GØR DU**

1. De unge skal op at stå og placere sig i midten af lokalet
2. Herefter læser du et udsagn op, som kan færdiggøres med flere forskellige svarmuligheder. De forskellige svarmuligheder står på svarkortene, som lægges ud på gulvet i rummets hjørner og evt. i midten.
3. Eleverne skal nu fysisk placere sig på den svarmulighed, som de synes, passer bedst på dem
4. Eleverne fortæller dem de står sammen med, hvorfor de har valgt at placere sig, som de har.
5. Herefter snakkes der om elevernes svar i plenum. Du stiller uddybende spørgsmål og giv mulighed for, at eleverne kan byde ind på hinandens svar. Anerkend alle svar og hjælp evt. eleverne med at folde deres svar ud. OBS. Skriv evt. svarene ned på post its mens eleverne fortæller og læg dem/hæng dem på væggen ved hver gruppe. Disse svar kan gemmes og bruges i andre øvelser senere i gruppefrivilligforløbet, for på den måde at snakke om elevernes forestillinger og tanker før og efter de var frivillige.
6. Afprøv evt. øvelsen med en prøverunde om elevernes favoritfrugter, som mest er for sjov og skal skabe en let stemning.
7. Forslag til udsagn og svarmuligheder, som de øvrige runder kan fokusere på:
   1. “Hvis jeg skulle være frivillig, ville jeg gerne...”

* *Lave noget, hvor jeg hjælper og snakker med andre mennesker*
* *Lave noget praktisk*
* *Lave noget med sport og bevægelse*
* *Lave noget med kommunikation*
* Andet

OBS! Udfyld svarmulighederne, så de passer til foreningernes opgaver og brug kun, hvis der er mulighed for, at de unge kan vælge mellem flere forskellige foreninger at blive frivillige i. Så kan snakken danne grundlag for elevernes valg af forening.

* 1. *Hvis jeg skal være frivillig, er det fordi, jeg vil:*
* *Møde nye mennesker*
* *Lære noget nyt*
* *Gøre en forskel for andre*
* *Gøre noget, jeg er god til*
* *Andet*  
  1. “Hvis jeg skal være frivillig, kan jeg være bekymret for...”
  + *At frivilligopgaverne er svære*
  + *At jeg ikke kan leve op til de forventninger, foreningen har til mig*
  + *At det bliver akavet i mødet mellem mig og borgeren/deltagerne/de frivillige*
  + *At det ikke lever op til mine forventninger*
  + *Andet*

Forslag til uddybende spørgsmål:

* + *Hvad skal der til, for at det ikke går så galt?*
  + *Hvad kan du selv gøre? Hvad kan foreningen gøre? Hvad kan vi gøre?*
  + *Andet*

Obs. Det er vigtigt, at snakken om bekymringer følges op med en snak om, hvad der skal til for, at det alligevel kan blive en god oplevelse. Når bekymringer deles i klassen, kan eleverne spejle sig i hinanden og det kan være en måde at afmystificere deres forestillinger om at blive frivillige, hvis de oplever, at de ikke er de eneste, som bekymrer sig, eller kan få svar på nogle af deres spørgsmål om, hvordan det rent faktisk er, når de kommer ud i foreningerne.

* 1. *Hvis jeg skal have en god oplevelse som frivillig, er det vigtigt...*
* *At jeg selv bestemmer hvor ofte og hvor meget*
* *At jeg er sammen med mine venner*
* *At opgaven er spændende og sjov og jeg bliver lært godt op i opgaven*
* *At jeg bliver taget godt imod i foreningen*
* *Andet*

Tilføj evt. flere spørgsmål efter eget ønske

OBS: Gem evt. post-its og skriv noter efterfølgende. Elevernes udsagn med tanker og evt. bruges til workshop i forbindelse med fællesmøder.

**Materialer**

* Slides med udsagn
* Svarkort